คุณสุรศักดิ์ เรียงเครือ ชี้แจงถึงระเบียบข้อบังคับของอาหารฮาลาล
คุณสุรศักดิ์ เรียงเครือ ผู้อำนวยการ สำนักงานส่งเสริมการค้าในต่างประเทศ ณ นครนิวยอร์ค ซึ่งกำลังจะเดินทางไปจัดสัมมนาเกี่ยวกับการส่งออกอาห
คุณสุรศักดิ์ เรียงเครือ กล่าวว่า อาหารฮาลาลเป็นอาหารพิเศษ สำหรับพี่น้องชาวมุสลิมที่จะบริโภค จริงๆแล้ว ฮาลาล มีความหมาย แปลว่า ได้ ไม่มีผลเสีย สามารถที่จะบริโภคได้ ไม่เชิงว่าจะต้องเป็นเฉพาะอาหารอย่างเดียว แต่รวมไปถึงสินค้าอื่นๆด้วย คือเป็นบทบัญญัติของศาสนาอิสลาม ที่กำหนดขึ้นว่ามีหลักเกณฑ์ต่างๆ ทั่วไปอะไรบ้าง เช่น เนื้อที่บริโภคจะต้องไม่มีเนื้อหมูเจือปน หรือสัตว์ที่บริโภคจะเป็นสัตว์ชนิดใดบ้าง การฆ่าต้องมีวิธีการที่เหมะสม ผู้ฆ่าต้องเป็นมุสลิมเท่านั้น การขนส่งต้องขนส่งในภาชนะที่เหมาะสม ไม่ขนส่งสัตว์ที่ไม่ใช่ฮาลาลมาก่อน อาหารฮาลาลเป็นอาหารที่มีคุณค่า และเป็นอาหารที่เหมาะกับการบริโภคเป็นอย่างยิ่ง แม้จะไม่ใช่เป็นมุสลิม ก็ดีที่จะมาบริโภคอาหารฮาลาล ผู้อำนวยการ สำนักงานส่งเสริมการค้าในต่างประเทศ ณ นครนิวยอร์ค ระบุว่า เนื่องจากตลาดอาหารฮาลาล ในสหรัฐ มีศักยภาพค่อนข้างสูง ผู้ที่มีความประสงค์จะส่งออกอาหารฮาลาลมายังสหรัฐ จะสามารถหาข้อมูลขั้นต้นได้ดังต่อไปนี้ ถ้าสนใจจริงๆ สำหรับท่านที่ไม่มีข้อมูลขั้นต้นอะไรเลย ขอให้ลองเข้าไปดูที่เว็บไซต์ของสถาบันมาตรฐานอาหารฮาลาล ที่ จะมีข้อมูลเกี่ยวกับวิธีการสมัครเข้ารับใบอนุญาตฮาลาล วิธีการดำเนินการต่างๆ หรือว่าจะเข้าไปดูกฏระเบียบ ของสำนักคณะกรรมการกลางอิสลามแห่งประเทศไทย ก็ได้ ลิงค์กันได้หมด หรือ จะส่งคำถามมาที่สำนักงานส่งเสริมการค้าในต่างประเทศ ณ นครนิวยอร์ค ก็ได้ โดยส่ง e-mail มาที่  หรือท่านที่อยู่กรุงเทพฯ ง่ายที่สุดก็ไปที่กรมส่งเสริมการส่งออก ถนนรัชฏาภิเษก จะมีการบริการอย่างดีเยี่ยม